A on va néixer Marta Pérez?
Marta Pérez i Sierra (Barcelona, 7 de juliol del 1957) és una escriptora catalana.
Va estudiar filologia catalana i ha treballat com a professora. És coautora de llibres de text i de guies didàctiques de llengua i literatura d'E.P. El seu primer llibre de poesia Sexe Mòbil Singular (SMS) (Viena Ed., 2002) va tenir molt de ressò als mitjans de comunicació, per exemple a l'Avui, El Periódico i La Vanguardia, i al 2013 es va tornar a publicar il·lustrat, SMS - Il·lustrat (Cims, 2013) com a resultat de la iniciativa interactiva “Il·lustra un poema de mps”, on 30 creatius plàstics van il·lustrar els poemes. L'exposició d'aquestes il·lustracions en diferents espais (bars, biblioteques, centres cívics, escoles d'art, etc.) va donar lloc a un vernissatge poètic itinerant arreu de Catalunya.
Gran dinamitzadora cultural va dirigir i coordinar des de l'any 2014 fins el 2019, el projecte cultural "CONTRAPUNT POÈTIC" a Sant Feliu de Llobregat que aglutinava, al voltant de la poesia, diferents classes d'art com poden ser la música, pintura, dansa, etc. Actualment, a Barcelona, dirigeix i coordina “PINZELLADES POÈTIQUES” cicle cultural a La Sin Nombre Galery, on posa en valor la complicitat de la poesia literària i de la poesia gràfica.
Ha cocreat deferents espectacles poètic, els tres últims:
- “Ostatge” amb la cantautora Lidia Uve
- “Claus a la llimona” amb la ballarina Aida González Olvera i la músic Valeria Feigan.
- "T'obro la meva veu sota dels núvols – Poemes de Felícia Fuster", en motiu del seu centenari, amb la ballarina Aida González Olvera i la músic Valeria Feigan.
En el seu blog 4lletres.cat  manté un espai “T'he llegit” on comenta novel·la i poesia.
A Barcelona.